Държавен вестник, бр. 22, 2009 г., стр. 60

Ñ Ò Ð .  60
Ä Ú Ð Æ À Â Å Í   Â Å Ñ Ò Í È Ê
Á Ð Î É  22
Специфични декларации по направление „Възстановяване и поддържане на преизпасани
затревени площи с висока природна стойност” – ВПС 2
Декларацията по т. 1 е задължителна за всички и ако не е отбелязана в полето, то
заявлението ще се счита за некоректно попълнено и ДФЗ-РА няма да Ви допусне за участие
по направлението. 
С т. 1 Вие декларирате, че няма да ловувате в ливадите - до окосяването им. 
С втората декларация Вие гарантирате, че ще поддържате максимална гъстота на
животинските единици на хектар до 1,5 ЖЕ/ха, САМО ако сте избрали да поддържате
преизпасаната затревена площ чрез косене и възнамерявате да извършвате свободна паша
след последната коситба. 
Специфични документи по направление „Възстановяване и поддържане на преизпасани
затревени площи с висока природна стойност” – ВПС 2
За това направление се изисква само един документ, който не е задължителен, освен ако не
ползвате наета земя в защитена територия. Ако сте наели земя в защитена територия, 
Вие трябва да притежавате и да прилагате всяка година към „Заявлението за подпомагане” 
или „Заявлението за плащане” копие от годишно разрешително за паша или т. нар. 
позволително за странични ползвания (паша или сено). 
Годишното разрешително за паша се издава от директора на съответната дирекция на
националния парк. Позволителното за странични ползвания се издава от съответното
държавно горско стопанство или държавно ловно стопанство по образец, утвърден със
заповед на председателя на Държавната агенция по горите. 
Ако не сте представили разрешително или позволително за паша, а част от парцела Ви
попада в защитена територия, то ДФЗ-РА няма да одобри за участие целия парцел и няма
да получите финансова помощ. 
ВАЖНО! 
В таблицата на използваните парцели трябва да впишете агроекологичен код, с който  
да уточните как ще поддържате затревената площ - чрез паша или чрез косене. За тези
две дейности са предвидени отделни кодове – АПП 14 и АПК 14. Ако сте избрали да
поддържате
затревената площ чрез косене, то Вие имате възможност, но не е
задължително, да извършвате свободна паша след последната коситба, като трябва да
спазвате гъстота на животинските единици максимум до 1,5 ЖЕ/ха.  
Когато сте избрали да поддържате затревените площи чрез паша, то Вие трябва да
имате предвид, че гъстотата на животинските единици от 0,3 до 1,5 за хектар, която
треябва да спазвате, се изчислява на базата на всички стопанисвани от Вас затревени
площи, дори и на тези, които не са определени като затревени площи с ВПС, но участват
за подпомагане по схемата за единно плащане на площ.  
ВАЖНО!
В таблицата за използваните парцели трябва да впишете агроекологичен код, с който  
да уточните как ще поддържате затревената площ – чрез паша или чрез косене. За тези
две дейности са предвидени отделни кодове – АПП 13 и АПК 13. Ако сте избрали да
поддържате затревената площ чрез косене, то Вие имате възможност, но не е
задължително, да извършвате свободна паша след последната коситба, като трябва да
спазвате гъстота на животинските единици максимум до 1,5 ЖЕ/ха.  
Когато сте избрали да поддържате затревените площи чрез паша, то Вие трябва да
имате предвид, че гъстотата на животинските единици от 0,3 до 1,5 за хектар, която
трябва да спазвате, се изчислява на базата на всички стопанисвани от Вас затревени
площи, дори и на тези, които не са земи с ВПС, а участват за подпомагане само по
схемата за единно плащане на площ. 
Когато в едно БЗС заявите няколко парцела с код на дейност от това направление, 
всички парцели в БЗС-то трябва да бъдат с еднакъв код на агроекологичната дейност. 
Ако в два парцела заявите различни кодове (АПП13 и АПК13), ДФЗ-РА няма да одобри за
участие цялото БЗС.